# Hva betyr vann for deg?

Tema for World Water day 2021 er #Water2me.

På nettsiden (<https://www.worldwaterday.org/>) oppfordres alle til å tenke igjennom hva vann betyr for deg. Fortell dine historier, tanker og følelser om vann. Diskuter gjerne i klassen.

Ved å tenke igjennom og sette pris på alle de forskjellige måtene vann bidrar til å gi deg et godt liv, kan vi verdsette vann slik det bør verdsette. Og få forståelse for at det er viktig å beskytte vannet så det holder seg rent og trygt også for kommende generasjoner.

**Vann betyr forskjellige ting for forskjellige mennesker.**

*Spørsmålene handler om hva vann betyr for deg.*

1. Hvordan er vann viktig for deg hjemme? Tenk igjennom alt du og familien bruker vann til hver dag.  
   - Hva bruker du mest vann til?  
   - Hvorfor er vann viktig for deg i hverdagen?

Hvordan ville livet vært om det ikke kom vann i krana, hvordan skulle du holde deg frisk, få gått på do, holdt deg ren.

1. Hvordan bruker du vann i løpet av skoledagen? Hva ville det bety om vannet forsvant fra krana, tenk på håndvask, renhold, effektivitet for læring.   
   - Påvirker tilgang til vann gutter og jenter ulikt? Tror du svaret på dette er forskjellig i Norge og andre land.
2. Hva betyr vann i nærmiljøet for deg?   
   - Vann i naturen? Har du noen gode minner/opplevelser med vann ute.
3. I dag er vann utsatt for forurensning fra blant annet bebyggelse, industri og jordbruk. Klimaendringene påvirker også vannet på en negativ måte og kan blant annet gi mer flom, mer forurensning ut i elver og føre til jordras.

* Hvilken rolle vil vann spille i din fremtid?
* Hvordan er vann viktig for maten du spiser?
* Hvordan er vann viktig for et trygt bomiljø?
* Tror du at du har lyst til å jobbe med vann en gang?